බුදුරුවගල වැල්ලවායට සම්පතකි. එක් පැත්තකින් වැල්ලවාය නගරයට සමීපවම පිහිටි පුරාවිද්‍යා ස්මාරකයකි. අනෙක් පැත්තෙන් සොබා සෞන්දර්යයෙන් පිරුණ චමත්කාර ජනක ජලාශයකි. ඒ සොඳුරු ජලාශය වට කරගත් රක්ෂිත වන පෙතකි. වැල්ලවාය නගර මධ්‍යයෙන් ඇති මාර්ගය දිගේ කිලෝ මීටර් හතරක පමණ දුරක් ගිය විට හමුවන බුදුරුවගල යෝජිත රක්ෂිත වන භූමිය සිත නිවන නවාතැන් පළක් වැනිය. විවිධ තුරු ලතාවලට නිජ බිමක් වූ මේ සොඳුරු වන පියස නිබඳවම හරිත වර්ණයෙන් බැබළෙයි. නම නොදන්නා විවිධ හැඩැති පත‍්‍ර සහිත, මල් පිපෙන මල් නොපිපෙන ශාක ප‍්‍රජාවකින් යුතු වන රොද අතරින් හමා එන්නේ සිහිලැල් පවනකි.
වැල්ලවායට සම්පතක් වන්නේ කුමක්ද?
බුදුරුවගල